**Christian Vande Velde** (käytetään myös kirjoitusasua **Christian Vandevelde**) (s. 22. toukokuuta 1976 Lemont) on yhdysvaltalainen maantiepyöräilijä, joka kilpaili ammattilaisena 1998–2013.

Vande Velde toimi ammattilaisuransa alkupuolella pääasiassa apuajajan tehtävissä. Hän avusti muun muassa Lance Armstrongia kahdessa Ranskan ympäriajossa. Vuoden 1999 *Tour de France'*ssa Vande Velde kantoi nuorten kilpailun johtajan maillot blanc -paitaa. 

Vuoden 2008 Italian ympäriajossa Vande Velden talli, joka tuolloin tunnettiin nimellä Slipstream-Chipotle, voitti ensimmäisenä kilpailupäivänä ajetun joukkueaika-ajon. Vande Velde ylitti tallin ajajista maalilinjan ensimmäisenä saaden kokonaiskilpailun johtajan maglia rosa -paidan haltuunsa.

Vande Velde sai syyskuussa 2012 puolen vuoden kilpailukiellon osallisuudestaan Lance Armstrongin ja US Postal Service teamin dopingskandaaliin. Hän menetti kaikki kilpailutuloksensa 4. kesäkuuta 2004 – 30. huhtikuuta 2006 väliseltä ajalta. Kilpailukiellon jälkeen hän palasi Garmin-talliin.

Saavutuksia
-----------

1999
Dunkerquen neljän päivän ajo, kokonaiskilpailussa kolmas, nuorten kilpailun voitto
Ratapyöräilyn maailmancup, San Francisco, 4 km takaa-ajon voitto
2001
De Pannen kolmen päivän ajo, kokonaiskilpailussa neljäs
2005
~~Eneco Tour, mäkikilpailun voitto~~
2006
Luxemburgin ympäriajo, kokonaiskilpailun voitto
Ranskan ympäriajo, 14. etapilla kolmas
2007
UCI ProTourin joukkueaika-ajo, Eindhoven, voitto Team CSC:n joukkueessa
Georgian ympäriajo, kokonaiskilpailussa toinen
2008
Italian ympäriajo, voitto joukkueaika-ajossa Slipstreamin joukkueessa, ajoi maglia rosa -paidassa 2. etapilla
Circuit de la Sarthe, kokonaiskilpailussa toinen, 3. etapin (aika-ajo) voitto
Kalifornian ympäriajo, kokonaiskilpailussa kolmas
Ranskan ympäriajo, kokonaiskilpailussa viides
Olympialaiset, maantieajossa 17.
Tour of Missouri, 3. etapin (aika-ajo) ja kokonaiskilpailun voitto
2009
Pariisi–Nizza, 4. etapin voitto
Ranskan ympäriajo, kokonaiskilpailussa kahdeksas
2011
Ranskan ympäriajo, kokonaiskilpailussa 16.
2012
Ranskan ympäriajo, 15. etapilla toinen
USA Pro Cycling Challenge, kokonaiskilpailun voitto

Lähteet
-------

* Christian Vande Velde Trap-Friis -tietokannassa (englanniksi)
* Christian Vande Velde Cycling Archives -tietokannassa (englanniksi)

### Viitteet

1. ↑  Christian Vande Velde *procyclingstats.com*. Viitattu 6.1.2014. (englanniksi)
2. ↑  Six former Armstrong USPS teammates receive bans from USADA *cyclingnews.com*.  10.10.2012. Viitattu 29.4.2013. (englanniksi)
3. ↑  Danielson back from doping suspension at Catalunya *cyclingnews.com*.  18.3.2013. Viitattu 18.3.2013. (englanniksi)
4. ↑  Contador kahden vuoden pannaan, menetti Tourin ja Giron voitot *procycling.fi*.  6.2.2012.  Arkistoitu 9.2.2012. Viitattu 16.3.2012.

Aiheesta muualla
----------------

* Kuvia tai muita tiedostoja aiheesta **Christian Vande Velde** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Israel
* Yhdysvallat

 |
|  |
| Muut | 
* IdRef

 |

 |